Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 42/04)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Muscadet Coteaux de la Loire«

PDO-FR-A0495-AM01

Meddelelsesdato: 8.11.2019

BESKRIVELSE AF OG BEGRUNDELSE FOR DEN GODKENDTE ÆNDRING

1. Geografisk område

Ændringen af det geografiske område for betegnelsen »Muscadet Coteaux de la Loire« bevirker:

at der indlemmes to kommuner (La Boissière-du-Doré og La Remaudière) og en del af en kommune (Le Loroux-Bottereau), idet disse kommuner ligger inden for det geografiske område for den regionale betegnelse »Muscadet«

at der udelukkes to kommuner (Mésanger og Varades) og en del af en kommune (Ligné) som følge af en indsats for at indskrænke vindistriktet til de områder, hvor der er opretholdt en kvalitetsvindyrkning.

Endvidere er der foretaget følgende redaktionelle ændringer: Den nye liste over administrative enheder tager hensyn til sammenlægninger og andre ændringer af den administrative områdeinddeling, der er sket siden godkendelsen af produktspecifikationen. Af hensyn til retssikkerheden opstilles listen på grundlag af den gældende version af den officielle geografiske kode, som INSEE udgiver hvert år.

Enhedsdokumentets afsnit om det geografiske område og om tilknytningen til det geografiske område ændres i overensstemmelse hermed.

2. Afgrænset parcelområde

I produktspecifikationens kapitel 1, punkt IV, nr. 2, indsættes efter ordene »den 19. maj 2011« ordene »den 20. juni 2018«.

Formålet med denne ændring er at indføje tidspunktet for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med parcelafgrænsningen inden for det geografiske produktionsområde er det muligt at udpege de parceller, der egner sig til produktion af vin med den pågældende beskyttede oprindelsesbetegnelse.

Enhedsdokumentet berøres ikke af denne ændring.

3. Område i umiddelbar nærhed

Området i umiddelbar nærhed er blevet ajourført som følge af en kommunesammenlægning. Det samlede område for fremstilling af vine med betegnelsen er ikke ændret.

Enhedsdokumentets afsnit om de yderligere betingelser ændres i overensstemmelse hermed.

4. Vinfremstillingspraksis

I kapitel 1, afsnit IX, nr. 1, tilføjes sætningen: »De er endnu lagret på den tynde bærme fra vinfremstillingen, når de emballeres eller første gang afsendes fra vinfremstillingskælderen.«

Bevaringen af vinene på den tynde bærme fra vinfremstillingen gør det muligt at give produkterne alle de karakteristika, som går i retning af rundhed. Dette gør det muligt at bekræfte og forstærke adskillelsen mellem de forskellige Muscadet-betegnelser.

Enhedsdokumentets afsnit om vinfremstillingspraksis ændres i overensstemmelse hermed i punkt 9.

5. Varmebehandling

Forbuddet mod anvendelse af varmebehandling af vinen ved temperaturer på over 40 °C udgår. Ændringen har til formål at sikre, at de erhvervsdrivende har alle tekniske midler til rådighed til at forvalte konsekvenserne af vanskelige år, hvor der optræder organoleptiske afvigelser af typen »Goût Moisi Terreux« (skimlet jordagtig smag). Teknikken med opvarmning af mosten (»thermovinification«) har vist sig at være meget mindre forstyrrende for vinene i form af mistet fylde og krop end teknikken med halvporøst ønologisk kul.

Enhedsdokumentets afsnit om vinfremstillingspraksis ændres i overensstemmelse hermed.

6. Emballering

Slutdatoen på perioden for emballeringen af vinene med benævnelsen »sur lies« (»på bærmen«) ændres fra den 30. november til den 31. december. Ændringen gør det muligt at forlænge perioden for aftapning af vine med benævnelsen »på bærmen« med en måned for at optimere markedsføringsperioden for denne kategori uden at ændre den runde karakter, der forbindes med den lette perlen i vine med denne benævnelse.

Enhedsdokumentets afsnit om de yderligere betingelser ændres i overensstemmelse hermed.

7. Cirkulation af vin

Kapitel 1, punkt IX, nr. 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

8. Tilknytning

Tilknytningen er blevet ændret for at tage hensyn til ændringen i antallet af kommuner og for at ajourføre første afsnit af nr. 1 om antallet af producenter og den producerede mængde.

Enhedsdokumentets afsnit om tilknytningen til det geografiske område ændres i overensstemmelse hermed.

9. Mærkning

I afsnit XI tilføjes et litra: »c) Navnet på den mindste geografiske enhed kan fremgå af etiketten på vine med den kontrollerede oprindelsesbetegnelse, forudsat at:

— det drejer sig om en navngiven matrikelregistreret lokalitet

— navnet fremgår af høstanmeldelsen.

Navnet på den matrikelregistrerede lokalitet anføres med skrifttegn, hvis størrelse hverken i højden eller bredden må være større end halvdelen af størrelsen af de skrifttegn, som udgør navnet på den kontrollerede oprindelsesbetegnelse. Det placeres i samme synsfelt som navnet på den kontrollerede oprindelsesbetegnelse.«

Enhedsdokumentets afsnit om yderligere betingelser ændres i overensstemmelse hermed.

10. Erklæringsforpligtelser

Fristen for den såkaldte påberåbelseserklæring ændres fra den 15. december til den 31. december.

Forhåndserklæringen om transaktion ændres til en forhåndserklæring om afsendelse.

Forhåndserklæringen om emballering afgives for hvert parti.

Enhedsdokumentet påvirkes ikke af disse ændringer.

11. Nedgradering

De nærmere bestemmelser om erklæring om nedgradering præciseres.

Enhedsdokumentet berøres ikke af denne ændring.

12. Registrering

Der er sket formuleringsmæssige justeringer om registerførelse.

— I kapitel II, afsnit II, nr. 2:

— litra b), slettes ordene »indtil datoen for indgivelse af påberåbelseserklæringen« og »og mostens syreindhold«

— litra c), erstattes ordet »cahier« (hæfte) af »registre« (register)

— litra d), erstattes også ordet »cahier« af »registre«, og ordene »eller som markedsfører uemballerede vine med den kontrollerede oprindelsesbetegnelse« slettes.

Enhedsdokumentet berøres ikke af denne ændring.

13. Vigtigste punkter, der skal kontrolleres

Kapitel 3 er blevet revideret for at stemme overens med affattelsen af de primære kontrolpunkter i produktspecifikationerne for Nantes-området.

Enhedsdokumentet berøres ikke af denne ændring.

ENHEDSDOKUMENT

1. Betegnelse

Muscadet Coteaux de la Loire

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Vinene er hvide, tørre og stille.

Vinene har følgende egenskaber:

— et naturligt alkoholindhold på mindst 10 %

— et maksimalt indhold af gæringsdygtigt sukker (glukose + fruktose) på 3 g/l

— et maksimalt indhold af flygtig syre på 10 milliækvivalenter pr. liter

— et totalt maksimalt alkoholindhold udtrykt i volumen efter berigelse på 12 %.

Vinenes totale syre-, svovldioxid- og alkoholindhold overholder EU-bestemmelserne. Vinene er hvide, tørre og stille.

De har delikate aromaer, ofte med blomsteragtig dominans og til tider mineralske noter samt en smagsmæssig balance, som samlet set går i retning af friskhed.

En lang lagringstid giver dem sommetider en god ældningsevne.

De aftappes omhyggeligt på flaske for at bevare den aromatiske fylde og lade den komme stærkere til udtryk.

Generelle analytiske kendetegn Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

5. Vinfremstillingsmetoder

a) Væsentlige ønologiske fremgangsmåder

Dyrkningspraksis

Beplantningstætheden er mindst 6 500 vinstokke pr. ha.6 500 vinstokke pr. ha.

Afstanden mellem rækkerne er mindre end eller lig med 1,50 m, og afstanden mellem vinstokkene i den samme række er mellem 0,90 m og 1,10 m.

Vinplanterne beskæres på følgende måder med højst 12 skud pr. vinstok:

— enten ved beskæring af fem grene pr. vinstok

— eller ved simpel eller dobbelt Guyotbeskæring.

Beskæringen afsluttes før knopbrydning eller stadium 5 på Eichhorn & Lorenz-skalaen.

Uanset beskæringsmetoden kan vinstokkene beskæres, så der er yderligere fire skud pr. vinstok, såfremt årets antal af frugtbærende grene pr. vinstok på det fænologiske stadium svarende til 11-12 blade er mindre end eller lig med 12.

Specifik ønologisk fremgangsmåde

Enhver form for varmebehandling af de høstede druer ved en temperatur under – 5 °C er ikke tilladt.

Efter berigelse er vinens totale alkoholindhold udtrykt i volumenprocent ikke over 12 %.

Foruden ovennævnte bestemmelser skal vinen hvad angår ønologisk fremgangsmåde opfylde samtlige krav, der er fastsat i EU-lovgivningen og i den franske lov om landbrug og fiskeri (»Code rural et de la pêche maritime«).

b) Maksimumudbytte

66 hektoliter pr. hektar

6. Afgrænsning af det geografiske område

Alle etaper af produktionen finder sted i det geografiske område, der er godkendt af Institut national de l'origine et de la qualité (det nationale institut for oprindelse og kvalitet) på mødet i det nationale udvalg den 15. juni 2017. Dette område udgøres på datoen for det kompetente nationale udvalgs godkendelse af denne produktspecifikation af følgende kommuner eller dele af kommuner på grundlag af den officielle geografiske kode 2018:

— departementet Loire-Atlantique: Ancenis, La Boissière-du-Doré, Carquefou, Le Cellier, Couffé, Divatte-sur-Loire (alene det område, der dækkes af den delegerede kommune Barbechat), Ligné (delvis), Le Loroux-Bottereau (delvis), Mauves-sur-Loire, Oudon, La Remaudière, Saint-Géréon, Thouaré-sur-Loire og Vair-sur-Loire

— departementet Maine-et-Loire: Mauges-sur-Loire (alene det område, der dækkes af de delegerede kommuner La Chapelle-Saint-Florent og Saint-Florent-le-Vieil) og Orée d'Anjou (alene det område, der dækkes af de delegerede kommuner Bouzillé, Champtoceaux, Drain, Landemont, Liré og La Varenne).

7. Primære druesorter

Melon B

8. Tilknytning til det geografiske område

Beskrivelse af de naturgivne faktorer, der bidrager til tilknytningen

Vindistriktet med den kontrollerede oprindelsesbetegnelse »Muscadet Coteaux de la Loire« ligger hovedsagelig på primærskråningerne langs Loire og til tider lidt længere væk fra floden på hældningerne ned mod dens bifloder, hvoraf de vigtigste er Divatte, Evre og Erdre. Det geografiske område er kendetegnet ved et ujævnt terræn med skråninger, der som regel har en hældning på 5-10 %. Distriktet er beliggende øst for byen Nantes og udgør den østligste del af det større geografiske område med den kontrollerede oprindelsesbetegnelse »Muscadet«. Det strækker sig over en del af departementerne Loire-Atlantique og Maine-et-Loire. Vindyrkningsparcellerne skiller sig klart ud i landskabet som modsætning til de kratbevoksede plateauer, der er viet til kvægavl.

Det geografiske område nyder godt af et særlig mildt og tempereret kystklima. Temperaturudsvingene indskrænkes af Loire, der har regulerende betydning og bidrager til, at kystklimaets virkning når længere ind i landet. Søbrisens fremtrængen befordres af flodens sydvest-/nordøstvendte forløb, som falder sammen med den fremherskende vindretning. Af de samme årsager er nedbørsmængden meget mindre ved bredderne af Loire end på de plateauer, der ligger nogle kilometer fra floden. Antallet af solskinstimer om sommeren er derfor højt for denne breddegrad, hvilket minimerer virkningen af vindyrkningsskråningernes nord- eller sydvendte eksponering. Om efteråret bringer jævndøgnstidevandet sommetider kraftige byger med sig.

Det geografiske områdes undergrund består i det væsentlige af metamorfe bjergarter, især glimmerskifer, med mere gnejs mod vest og skifer mod øst. Disse bjergarter, der ofte er smuldrede eller ikke særlig forvitrede, er dækket af en særlig fladgrundet brunjord bestående af en stor andel af grove bestanddele, sandede eller stenede. Jordbunden er naturligt veldrænet og varmes hurtigt op om foråret. Parcelområdet for druehøsten udgør i tråd med skik og brug en nøjagtig afgrænsning af skråningerne, som danner åbne landskaber, der i det væsentlige eller traditionelt er tilplantet med vinstokke, og rummer de parceller, der har sunde, veldrænede, fladgrundede jorde med en moderat frugtbarhed og begrænset vandbindingsevne.

Beskrivelse af de menneskelige faktorer, der bidrager til tilknytningen

I vindistriktet med den kontrollerede oprindelsesbetegnelse er der nedarvet en ældgammel vindyrkningstradition. Vindistriktet har været beliggende omkring Nantes siden de første århundreder af vor tidsregning, men udbredes til hele området omkring byen i løbet af middelalderen langs Loire og dens bifloder. I klosterarkiverne på områdets abbedier kan man læse om udviklingen i dyrkningen i det 11. og 12. århundrede på skråningerne i Varades, Oudon, Ancenis og Saint-Florent-le-Vieil. Det er dog først i det 16. århundrede, at der opbygges et ægte kommercielt vindistrikt for at dække efterspørgslen fra de hollandske forhandlere, der har nedsat sig i Nantes. I denne periode er druesorten melon B endeligt indarbejdet i området, hvor den får betegnelsen »Muscadet« allerede midt i det 17. århundrede. Ancenis havn indgår i lang tid meget aktivt i befordringen af det geografiske områdes vine til Nantes. Selv efter at hertugdømmet Bretagne er blevet indlemmet i Det Franske Kongerige, beholder det sine skatteregler, som begunstiger vindyrkningens opsving. De vine fra det geografiske område, der høstes neden for toldgrænsen og beskattes mindre, er lettere at afsætte end dem, der kommer fra flodens øvre løb.

Med en vinstokbestand, hvor druesorten melon B er dominerende, adskiller det geografiske område sig klart for hvidvinenes vedkommende fra vinmarkerne længere mod øst, som snarere er beplantet med chenin B. Efter vinbladluskrisen blev vindistriktet genopbygget ved hjælp af nye teknikker som beplantning i rækker og Guyotbeskæring. Således blev produktionsmetoderne kodificeret ved, at der holdes en høj beplantningstæthed, belastningen på vinstokkene styres, og deres udbytte begrænses, og druerne høstes ved fuld modenhed.

Med henblik på at fremstille mere fyldige og komplekse vine valgte de erhvervsdrivende en særlig vinfremstillingsteknik, som kaldes »méthode nantaise«, der består i at bevare vinene på den tynde bærme fra vinfremstillingen som minimum vinteren over uden aftapning — en teknik, der opstod på grund af producenternes skik med at gemme en tønde med deres bedste vin på bærmen til de kommende fester. Denne lagringsmetode giver vinene rundhed og fedme ved berigelse med navnlig mannoproteiner og andre forbindelser opstået ved gærcellevæggenes autolyse. Denne metode, som bygger på fraværet af håndtering af vinene og opbevaringen i en kuldioxidholdig atmosfære, hvorved iltning og frigivelse af flygtige forbindelser begrænses kraftigt, gør det endvidere muligt indtil foråret og længere endnu at bevare de aromaer, der dannes under alkoholgæringen.

I løbet af lagringen udvikler vinene også tertiære noter. Både druer, most og vin af sorten melon B har nemlig en stor koncentration af glycosidaromaprækursorer. Disse molekyler er dannet af aglycon bundet til sukker og er uden forarbejdning lugtløse. Når β-glycosidforbindelserne nedbrydes ved hjælp af forskellige kemiske og enzymatiske processer, skabes der forbindelser, som afgiver kraftig lugt, primært monoterpener og C13-norisoprenoider, og der dannes især β-damascon, som er kendt for at befordre vinenes frugtige aromaer. De erhvervsdrivende har opbygget en særlig knowhow i at beskytte vinene mod enhver iltning på fadet og at emballere dem omhyggeligt på flaske, så frigivelsen af disse dufte fortsætter så længe som muligt, og vinene vinder i kompleksitet.

Producenterne i det geografiske område er opsat på at fastlægge produktionsbetingelserne for at bevare deres vines autenticitet og opnår i 1936 anerkendelse af den kontrollerede oprindelsesbetegnelse »Muscadet Coteaux de la Loire«. Den specifikke lovgivning om den traditionelle benævnelse »sur lie« (på bærmen) defineres i 1977. Den har siden 1994 udmøntet sig i, at aftapningen af vinene sker i løbet af året efter høsten i selve vinfremstillingskældrene for at begrænse af- og omtapningerne af vinene. I 2016 dækker det areal, der er omfattet af den kontrollerede oprindelsesbetegnelse, ca. 170 ha fordelt mellem 80 producenter og et kooperativ i Ancenis. Den årlige salgsmængde ligger på omkring 7 000 hl, og der markedsføres hovedsagelig vine med benævnelsen 7 000 hl, og der markedsføres hovedsagelig vine med benævnelsen 7 000 hl, og der markedsføres hovedsagelig vine med benævnelsen »sur lie«. Vine med den kontrollerede oprindelsesbetegnelse »Muscadet Coteaux de la Loire« er hvide, tørre og stille. De har delikate aromaer, ofte med blomsteragtig dominans og til tider mineralske noter samt en smagsmæssig balance, som samlet set går i retning af friskhed. En lang lagringstid kan give dem en mere fyldig smag og en god ældningsevne. De aftappes omhyggeligt på flaske for at bevare den aromatiske fylde og lade den komme stærkere til udtryk.

Vine med benævnelsen »på bærmen« har generelt en smagsmæssig balance med tendens til rundhed og en mere kompleks næse, og de kan være let perlende på grund af rester af kulsyre dannet under alkoholgæringen. For at bevare friskheden, den aromatiske fylde og den ikketilsatte kuldioxid beskyttes de mod iltning under lagringen. Da deres kulsyreindhold er for højt til emballering i fleksible beholdere, emballeres de i flasker og kræver en særlig omhyggelig emballering. Det geografiske område nyder under påvirkning af Loire godt af et mildt klima med ringe nedbør og mange solskinstimer. Området udgøres af et bølgende, ujævnt terræn langs floden, og jordbunden består ofte af grove bestanddele og er fladgrundet, især oven på den metamorfe klippegrund. Fraktureringen af disse bjergarter og jordbundens tekstur gør det muligt for vinstokken at slå dybe rødder, hvorved der sikres en vandtilførsel, som gradvist aftager og fremmer modenheden i druerne af sorten melon B. De milde vintre sikrer en tidlig start på vinstokkenes vækstcyklus, hvilket generelt tillader høst af druerne før efterårets nedbør. I øvrigt gør de beherskede sommertemperaturer det muligt at opretholde friskheden og aromaerne i vine fremstillet på denne delikate hvide druesort. Søbrisen, der trænger frem langs Loire, nedsætter luftfugtigheden og gør det muligt at høste druerne i god sundhedstilstand, hvilket delvist bidrager til vinenes fine aromaer, især i rækken af blomsteragtige eller mineralske noter.

Det geografiske områdes lange vindyrkningshistorie og den tidlige specialisering har længe fremmet producenternes fælles viden og praksis. Drevet af ønsket om at bevare deres vines autenticitet opnår producenterne anerkendelse af den kontrollerede oprindelsesbetegnelse »Muscadet Coteaux de la Loire« allerede i 1936, hvilket gør denne betegnelse til en af de ældste kontrollerede oprindelsesbetegnelser i Frankrig.

Deres knowhow sætter dem i stand til at styre produktionen og høste sunde druer ved fuld modenhed. Vinene er fremstillet efter lokale skikke og lagres ofte på den tynde bærme fra vinfremstillingen indtil emballeringen, uden aftapning. Takket være det geografiske områdes milde vintertemperaturer, som er gunstige for omsætningen med bærmen, bliver vinene bedre med lagringen og udviser en fyldigere smag, allerede det følgende forår. En omhyggelig tapning på flaske gør det muligt at bevare vinenes væsentlige egenskaber, idet visse aromaer fortsat udvikler sig efter emballeringen. Denne knowhow, der passer perfekt til det naturlige miljøs og druesorten melon B's potentiale, gør det muligt for duftmolekylerne, der dannes under gæringen, og glucosidaromaprækursorerne til fulde at komme til udtryk i vinene.

Vinene med den kontrollerede oprindelsesbetegnelse suppleret med benævnelsen »på bærmen«, der tappes på flaske i løbet af året efter høsten, bevarer deres karakteristiske friskhed, der understøttes af en let perlen som følge af rester af kulsyre dannet under vinfremstillingen. For at undgå enhver iltning emballeres disse vine direkte i vinfremstillingskælderen. Denne traditionelle praksis, som minimerer håndteringen af produkterne, er perfekt tilpasset med henblik på at bevare vinenes delikate duftsammensætninger.

Den allestedsnærværende Loire, placeringen af det geografiske område midt mellem byerne Nantes og Angers samt den dynamiske havn i Ancenis har gennem historien dannet grobund for et handelsbaseret vindistrikt og sikret dets dynamiske udvikling. Takket være vinenes friskhed og aromatiske finesse har de vundet indpas hos et bredt klientel foruden i de utallige restauranter, der er beliggende langs Loire. De er fortryllende sammen med skaldyr og endnu bedre til fisk i smørsovs (»au beurre blanc«), som er en opskrift, der er skabt i det 19. århundrede ved flodens bredder.

9. Andre vigtige betingelser (emballering, mærkning, andre krav)

Område i umiddelbar nærhed

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstillingen, forarbejdningen og lagringen af vinene og fremstillingen, forarbejdningen, lagringen og emballeringen af vine, der kan få benævnelsen »sur lie« (på bærmen), omfatter følgende kommuner eller dele af kommuner på grundlag af den officielle geografiske kode 2018:

— departementet Loire-Atlantique: Aigrefeuille-sur-Maine, Basse-Goulaine, La Bernerie-en-Retz, Le Bignon, Bouaye, Bouguenais, Boussay, Brains, La Chapelle-Heulin, Château-Thébaud, Chaumes-en-Retz, Chauvé, Cheix-en-Retz, La Chevrolière, Clisson, Corcoué-sur-Logne, Divatte-sur-Loire (alene det område, der dækkes af den delegerede kommune La Chapelle-Basse-Mer), Frossay, Geneston, Gétigné, Gorges, La Haie-Fouassière, Haute-Goulaine, Le Landreau, Legé, Ligné (delvis), La Limouzinière, Loireauxence (alene det område, der dækkes af de delegerede kommuner La Chapelle-Saint-Sauveur og Varades), Le Loroux-Bottereau (delvis), Machecoul-Saint-Même, Maisdon-sur-Sèvre, La Marne, Mésanger, Monnières, Montbert, Montrelais, Les Moutiers-en-Retz, Mouzillon, Le Pallet, Paulx, Le Pellerin, La Planche, Pont-Saint-Martin, Pornic, Port-Saint-Père, La Regrippière, Remouillé, Rezé, Rouans, Saint-Aignan-Grandlieu, Saint-Colomban, Sainte-Pazanne, Saint-Étienne-de-Mer-Morte, Saint-Fiacre-sur-Maine, Saint-Hilaire-de-Chaléons, Saint-Hilaire-de-Clisson, Saint-Julien-de-Concelles, Saint-Léger-les-Vignes, Saint-Lumine-de-Clisson, Saint-Lumine-de-Coutais, Saint-Mars-de-Coutais, Saint-Père-en-Retz, Saint-Philbert-de-Grand-Lieu, Saint-Viaud, Les Sorinières, Touvois, Vallet, Vertou, Vieillevigne, Villeneuve-en-Retz og Vue

— departementet Maine-et-Loire: Beaupréau-en-Mauges (alene det område, der dækkes af de delegerede kommuner Beaupréau og Gesté), Ingrandes-le-Fresne-sur-Loire (alene det område, der dækkes af den delegerede kommune Fresne-sur-Loire), Mauges-sur-Loire (alene det område, der dækkes af den delegerede kommune Marillais), Montrevault-sur-Èvre (alene det område, der dækkes af de delegerede kommuner La Boissière-sur-Evre, La Chaussaire, Le Fief-Sauvin, Le Fuilet, Montrevault, Le Puiset-Doré, Saint-Pierre-Montlimart og Saint-Rémy-en-Mauges), Orée d'Anjou (alene det område, der dækkes af de delegerede kommuner Saint-Christophe-la-Couperie, Saint-Laurent-des-Autels og Saint-Sauveur-de-Landemont) og Sèvremoine (alene det område, der dækkes af de delegerede kommuner Montfaucon-Montigné, Saint-Crespin-sur-Moine, Saint-Germain-sur-Moine og Tillières)

— departementet Vendée: Cugand, Montaigu, Rocheservière, Saint-Étienne-du-Bois, Saint-Hilaire-de-Loulay og Saint-Philbert-de-Bouaine.

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den kontrollerede oprindelsesbetegnelse kan suppleres med benævnelsen »på bærmen« for de vine, der opfylder de produktionsbetingelser, der er fastsat for denne benævnelse i produktspecifikationen.

Den kontrollerede oprindelsesbetegnelse kan suppleres med den geografiske betegnelse »Val de Loire« ifølge de regler, der er fastsat for anvendelsen af denne geografiske betegnelse i produktspecifikationen.

Størrelsen på skrifttegnene for benævnelsen »sur lie« og den geografiske betegnelse »Val de Loire« er både i højde, bredde og tykkelse mindre end eller lige så store som de skrifttegn, som udgør navnet på den kontrollerede oprindelsesbetegnelse.

Vine med benævnelsen »på bærmen« skal også være påtrykt årgang.

Navnet på den mindste geografiske enhed kan fremgå af etiketten på vine med den kontrollerede oprindelsesbetegnelse, forudsat at

— det drejer sig om en navngiven matrikelregistreret lokalitet

— navnet fremgår af høstanmeldelsen.

Navnet på den matrikelregistrerede lokalitet anføres med skrifttegn, hvis størrelse hverken i højden eller bredden må være større end halvdelen af størrelsen af de skrifttegn, som udgør navnet på den kontrollerede oprindelsesbetegnelse. Det placeres i samme synsfelt som navnet på den kontrollerede oprindelsesbetegnelse.

Retsgrundlag:

National lovgivning

Type supplerende betingelse:

Emballering i det afgrænsede geografiske område

Beskrivelse af betingelsen:

De vine, der kan få benævnelsen »på bærmen«, emballeres i det afgrænsede område.

For at bevare de kendetegn, der skyldes vinfremstillings- og lagringsmetoden, navnlig friskheden, den aromatiske kompleksitet, hvor visse bestanddele kommer til udtryk efter emballeringen, og den lette perlen som følge af deres indhold af ikketilsat kuldioxid, emballeres vine, der kan få benævnelsen »på bærmen«, på flaske i vinfremstillingskældrene — for at begrænse antallet af omtapninger — mellem den 1. marts og den 31. december året efter høsten.

Denne særlige lagringsmetode giver vinene rundhed og fedme ved berigelse med navnlig mannoproteiner og andre forbindelser opstået ved gærcellevæggenes autolyse. Denne metode bygger på fraværet af håndtering af vinene og opbevaringen i en kuldioxidholdig atmosfære, hvorved iltning og frigivelse af flygtige forbindelser begrænses stærkt.

Da deres kulsyreindhold er for højt til emballering i fleksible beholdere, emballeres de i flasker og kræver en særlig omhyggelig emballering.

De er endnu lagret på den tynde bærme fra vinfremstillingen, når de emballeres eller første gang afsendes fra vinfremstillingskælderen.

Link til produktspecifikationen

https://info.agriculture.gouv.fr/gedei/site/bo-agri/document_administratif-6463bdfa-2237-4a2c-b1b0-13cf749cfc0b

(1) EUT L 9 af 11.1.2019, s. 2.